# OŠ Fažana

# Kristina Klarić, učiteljica geografije

Načini, postupci i elementi vrednovanja u nastavi geografije (školska godina 2022./2023.)

„Vrednovanje je sustavno prikupljanje podataka u procesu učenja i postignutoj razini kompetencija: znanjima, vještinama, sposobnostima, samostalnosti i odgovornosti prema radu, u skladu s unaprijed definiranim i prihvaćenim načinima, postupcima i elementima, a sastavnice su praćenje, provjeravanje i ocjenjivanje.“ *(Pravilnik o načinima, postupcima i elementima vrednovanja učenika u osnovnoj i srednjoj školi; NN 112/2010)*

Ovaj dokument je usklađen s aktualnim *Pravilnikom o načinima, postupcima i elementima vrednovanja učenika u osnovnoj i srednjoj školi (NN112/2010).* Izrazi koji se u ovom dokumentu koriste za osobe u muškom rodu, neutralni su i odnose se na muške i ženske osobe. Vrednovanje učenika u nastavi geografije vrši se opisno i brojčano. Opisnim vrednovanjem, u rubrici bilješki, prati se rad učenika te se daje slika o procesu učenja i poučavanja, a cilj je poboljšanje učenja u budućnosti. U rubrici bilješki također su navedene informacije koje prate ocjenu izraženu brojem. Brojčano vrednovanje rezultira ocjenom od 1 do 5, a vrednuju se tri elementa: geografska znanja, geografske vještine i kartografska pismenost.

**U nastavi geografije tri su osnovna pristupa vrednovanju:** vrednovanje naučenog, vrednovanje za učenje i vrednovanje kao učenje.

* **Vrednovanje naučenoga (sumativno vrednovanje)** ima za svrhu procjenu razine usvojenosti znanja, vještina i stavova. Ono se provodi tijekom nastavne godine nakon obrađenih i ponovljenih sadržaja kojima se ostvaruju pojedini ishodi ili skupine ishoda. Sumativno vrednovanje rezultira ocjenom.
* **Vrednovanje za učenje (formativno vrednovanje)** služi unaprjeđivanju i planiranju budućega učenja i poučavanja, a provodi se tijekom učenja i poučavanja čiji je neodvojivi dio. Ono učenicima pruža mogućnost da tijekom procesa učenja uvide kako mogu unaprijediti svoje učenje, omogućuje učiteljima odrediti sljedeće korake u poučavanju i poticanju učenja, olakšava individualizaciju u pristupu poučavanju i osigurava roditeljima informacije o učenju na temelju kojih mogu dati primjerenu podršku za učenje svomu djetetu.
* **Vrednovanje kao učenje** razvija kompetenciju “učiti kako učiti”. Implicira da je proces vrednovanja zapravo integriran u sam proces učenja, pri čemu vrednovanje postaje prilika za učenje, za samoanalizu i samovrednovanje. Ono omogućuje učenicima razvoj vještina nadgledanja i samovrednovanja učenja,

prepoznavanje ciljeva učenja i kriterija vrednovanja, doprinosi razvoju samostalnosti, samoinicijative i samokontrole učenja, omogućuje razvoj samoreguliranoga pristupa učenju.

**Elementi vrednovanja u nastavnom predmetu Geografija u svim su ciklusima:** geografska znanja, geografsko istraživanje i vještine i kartografska pismenost (*Metodički priručnik za nastavni predmet geografija u 5. razredu osnovne škole, Škole za život - MZO, kolovoz 2018.).*

* Element **geografska znanja** obuhvaća činjenično, konceptualno i proceduralno znanje. Činjenično znanje je temelj za razumijevanje geografskih sadržaja, no težište treba staviti na konceptualno i proceduralno znanje koje će omogućiti primjenu znanja u novim situacijama i kreativno rješavanje prostornih problema. Usvojenost odgojno-obrazovnih ishoda u ovom elementu provjerava se usmenim ispitivanjem i pisanim provjerama. Usmeno ispitivanje provodi se kontinuirano tijekom nastavne godine. Pisane provjere kreira učitelj i uključuje zadatke otvorenoga i zatvorenog tipa. Pisane provjere provode se periodično, nakon učenja i poučavanja određene skupine ishoda.
* Element **geografsko istraživanje i vještine** obuhvaća:

-grafičke, statističke, matematičke i orijentacijske vještine (orijentiranje s pomoću orijentira, uređaja - kompas, GPS i planova/geografskih karata)

-ako je za taj razred planiran istraživački rad tada treba vrednovati i sve vještine koje su u funkciji njegova ostvarivanja: opažanje, postavljanje pitanja, planiranje istraživanja; prikupljanje podataka; bilježenje, vrednovanje i predstavljanje podataka; interpretiranje i analiziranje podataka te zaključivanje; komuniciranje rezultata i postupaka istraživanja te vještine reflektiranja o provedenom istraživanju.

Navedeno se provjerava usmeno i pisano.

* **Kartografska pismenost** je jedna od geografskih vještina, ali pošto je specifičnost predmeta potrebno ju je kontinuirano razvijati i vrednovati. Zbog navedenoga izdvojena je kao zaseban element u kojem se vrednuje:

-poznavanje elemenata i sadržaja svih vrsta geografskih karata

-interpretacija prostorne organizacije i procesa čitanjem sadržaja geografskih karata.

Razvijenost kartografske pismenosti provjerava se usmenim ispitivanjem te pisanim provjerama koje uključuju i slijepe karte.

**KRITERIJI ZA POSTIZANJE POJEDINE OCJENE IZ ODREĐENOG ELEMENTA VREDNOVANJA:**

# ODLIČAN (5)

|  |  |  |
| --- | --- | --- |
| **Geografska znanja** | **Geografsko istraživanje i vještine** | **Kartografska pismenost** |
| * reakcija učenika na postavljeno pitanje je iznimno brza i točna * iznimno temeljito i opširno obrazlaže naučeno * gradivo je usvojeno s potpunim razumijevanjem, proširuje ga vlastitim iskustvom * iznimno originalan i samostalan u interpretaciji usvojenih sadržaja * sve navedeno učenik vrši bez pomoći učitelja | * iznimno kvalitetno, brzo i točno izvodi zaključke, uočava uzročno-posljedične veze u prostoru * iznimno temeljito i opširno povezuje nastavno gradivo s ostalim nastavnim temama i predmetima * iznimno samostalno izvodi zaključke pri analizi geografskih problema * iznimno kvalitetno analizira, interpretira i primjenjuje grafičke, statističke, matematičke i orijentacijske vještine * s lakoćom obrazlaže i dokazuje geografske pojave i procese * pokazuje razvijeno i prošireno logičko zaključivanje i povezivanje sa svakodnevnim   životnim situacijama | * iznimno brzo, točno i samostalno pokazuje i čita geografske pojmove * iznimna sposobnost povezivanja i čitanja naučenog gradiva s karte (paralelno pokazivanje na karti s iznošenjem teorije) * iznimno točno i brzo analizira kartografske priloge te samostalno donosi zaključke * iznimno uspješno koristi zemljovid pri orijentaciji u prostoru |

**VRLO DOBAR (4)**

|  |  |  |
| --- | --- | --- |
| **Geografska znanja** | **Geografsko istraživanje i vještine** | **Kartografska pismenost** |
| * reakcija učenika na postavljeno pitanje je sporija, no i dalje bez pomoći učitelja uz eventualno postavljena potpitanja * kvaliteta znanja je točna i opširna, a način iznošenja gradiva je uglavnom logičan te s razumijevanjem * uglavnom uspješno primjenjuje stečena znanja | * polagano i sporije ali točno uočava uzročno-posljedične veze u prostoru uz eventualna potpitanja učitelja * opširno povezuje nastavno gradivo s ostalim nastavnim temama i predmetima * uglavnom samostalno izvodi zaključke pri analizi geografskih problema * uglavnom uspješno analizira, interpretira i primjenjuje | * uglavnom točno i samostalno, no sporije, pokazuje i čita geografske pojmove * uglavnom povezuje i čita naučeno gradiva s karte uz eventualna potpitanja učitelja * uglavnom točno analizira kartografske priloge te samostalno donosi zaključke |

|  |  |  |
| --- | --- | --- |
|  | grafičke, statističke, matematičke i orijentacijske vještine   * logično obrazlaže i dokazuje osnovne geografske pojave i procese * pokazuje logičko zaključivanje   i povezivanje sa svakodnevnim životnim situacijama | - uglavnom uspješno koristi zemljovid pri orijentaciji u prostoru |

# DOBAR (3)

|  |  |  |
| --- | --- | --- |
| **Geografska znanja** | **Geografsko istraživanje i vještine** | **Kartografska pismenost** |
| * reakcija učenika na postavljeno pitanje je spora i uz pomoć   učitelja uz brojna potpitanja i navođenje na odgovor   * činjenice izlaže jasno i nedvosmisleno * kvaliteta znanja je prosječna, a način iznošenja gradiva je logičan tek u pojedinim dijelovima * primjetne su nepotpunosti u znanju | * polagano i uz učiteljevu pomoć uočava uzročno-posljedične veze u prostoru * prosječno povezuje nastavno gradivo s ostalim nastavnim temama i predmetima * djelomično i nepotpuno izvodi zaključke pri analizi geografskih problema * prosječno analizira, interpretira i primjenjuje grafičke, statističke, matematičke i orijentacijske vještine * uz učiteljevu pomoć obrazlaže i dokazuje osnovne geografske pojave i procese * prosječno i djelomično logički zaključuje i povezuje sa svakodnevnim životnim   situacijama | * osnovne pojmova pokazuje točno na geografskoj karti, no pri tome treba više vremena * prosječno razvijena kartografska pismenost * uočava i prepoznaje pojedine geografske sadržaje na zemljovidu i koristi se njima uz učiteljevu pomoć * prosječno analizira kartografske priloge * zemljovid koristi i čita uz pomoć učitelja pri orijentaciji u prostoru |

**DOVOLJAN (2)**

|  |  |  |
| --- | --- | --- |
| **Geografska znanja** | **Geografsko istraživanje i vještine** | **Kartografska pismenost** |
| * reakcija učenika na postavljeno pitanje je djelomična * kvaliteta znanja je nepotpuna i površna s greškama * način iznošenja znanja tek zadovoljavajući uz veliku pomoć učitelja, odnosno brojna | * površno i djelomično i uz učiteljevu pomoć uočava uzročno-posljedične veze u prostoru * nepotpuno i površno s pogreškama povezuje nastavno gradivo s ostalim nastavnim temama i predmetima | **-** površno zna pokazati na zemljovidu osnovne zadane pojmove, a često je potrebna učiteljeva pomoć i navođenje  - teško uočava i prepoznaje pojedine geografske sadržaje na zemljovidu i slabo se koristi njima |

|  |  |  |
| --- | --- | --- |
| potpitanja i usmjeravanje na točan odgovor   * na jednostavan način nabraja i opisuje činjenice * otežano povezuje stečena znanja s konkretnim primjerima | * površno i djelomično i uz učiteljevu pomoć izvodi zaključke pri analizi geografskih problema * nepotpuno analizira, interpretira i primjenjuje grafičke, statističke, matematičke i orijentacijske vještine * djelomično i uz učiteljevu pomoć obrazlaže i dokazuje osnovne geografske pojave i procese * površno logički zaključuje i   povezuje sa svakodnevnim životnim situacijama | - nepotpuno i s pogreškama analizira kartografske priloge te zahtjeva veliku pomoć učitelja  - vrlo površno i djelomično čita i koristi zemljovid |

# NEDOVOLJAN (1)

|  |  |  |
| --- | --- | --- |
| **Geografska znanja** | **Geografsko istraživanje i vještine** | **Kartografska pismenost** |
| * usvojenost gradiva je ispod 50 % * odgovori su površni, nelogični i izneseni bez razumijevanja * ne razumije nastavne sadržaje i ne primjenjuje geografska znanja * niti uz veliku pomoć učitelja nije savladao osnovne pojmove | * riješenost zadataka koji obuhvaćaju primjenu grafičkih, statističkih, matematičkih ili orijentacijskih vještina je ispod 50 % * niti uz pomoć učitelja ne uspijeva uočavati osnovne uzročno-posljedične veze u prostoru * ne povezuje nastavno gradivo s ostalim nastavnim temama i predmetima * nesuvislo analizira, interpretira i primjenjuje grafičke, statističke, matematičke i orijentacijske vještine * nesuvislo uočava geografske pojave i procese * donosi nelogične zaključke bez razumijevanja | * riješenost kartografskih sadržaja je ispod 50 % * nesuvislo pokazuje na zemljovidu najosnovnije zadane pojmove * nema razvijenu kartografsku pismenost * gotovo ne uočava i ne prepoznaje pojedine geografske sadržaje na zemljovidu i ne koristi se njima * nelogično i bez razumijevanja analizira kartografske priloge te ih ni uz veliku pomoć nastavnika ne razumije * nesuvislo koristi i ne čita zemljovid pri orijentaciji u prostoru |

**Pisane provjere**

Učenici će tijekom nastavne godine sukladno izvedbenom nastavnom planu i programu iz Geografije pisati pisane provjere koje će obuhvatiti jednu ili više nastavnih tema/cjelina. Prije svake pisne provjere bit će odrađen sat tematskog ponavljanja, a nakon realizacije analiza pisane provjere. Učenici koji ne postignu pozitivne rezultate trebaju u što kraćem roku ispraviti negativne ocjene. To će učiniti u dogovoru s učiteljem, pisanim ili usmenim putem. Unutar pisanih provjera vrednovat će se jedan ili više elemenata - geografska znanja, geografske vještine i/ili kartografska pismenost. Sve pisane provjere će biti najavljene u predviđenom roku od minimalno mjesec dana.

Učenici će za pisane provjere biti vrednovani brojčanom ocjenom (1-5) prema u nastavku navedenim kriterijima. Povremeno će u pisanim provjerama učenicima biti pružena mogućnost odgovaranja na bonus pitanje koje im može pomoći u podizanju ocjene iz pojedinog elementa vrednovanja (što će biti posebno istaknuto na provjeri). Također, ako učenik piše ispravak ili odgovara za višu ocjenu iz pojedinog gradivo ista mu ponovno može biti upisana u imenik.

|  |  |
| --- | --- |
| **bodovni prag (%)** | **ocjena** |
| **< 45 %** | **nedovoljan (1)** |
| **45 - 59** | **dovoljan (2)** |
| **60 - 74** | **dobar (3)** |
| **75 - 89** | **vrlo dobar (4)** |
| **90 - 100** | **odličan (5)** |

**Usmeno provjeravanje**

Provodi se tijekom svakog nastavnog sata. Ako je potrebno u svrhu praćenja, bilježi se u rubriku bilješki. Ukoliko učenik kroz nastavni sat točno i često odgovara na postavljena pitanja može također biti ocijenjen. Ocjena je javna uz obrazloženje učitelja. U imenik, u rubrici praćenja učenika upisuje se nadnevak, sadržaj usmenog ispitivanja te ocjena u rubriku ovisna o tome dali se provjerava usvojenost sadržaja ili primjena znanja.

# Opisno praćenje učenika

Osim u tri prethodno navedena i razrađena elementa i kriterija vrednovanja tijekom nastavne godine opisno će se za svakog učenika pratiti nošenje potrebnog pribora za rad (atlas ili karta R. Hrvatske, udžbenik, radna bilježnica, bilježnica te drugi pribor potreban za obradu pojedinih tema npr. kalkulator, ravnao, kutomjer, pribor za pisanje i crtanje), redovitost u pisanju školskih i domaćih zadaća, doprinos u skupnom radu, interes za nastavne sadržaje, odnos prema radu te suradnja s učenicima i nastavnikom. Poseban naglasak je stavljen na ispunjavanje radne bilježnice.

# Radna bilježnica

Tijekom godine učenici će na nastavnom satu ili za domaću zadaću ispunjavati odabrane zadatke u radnoj bilježnici naglaskom na zadatke koji zahtijevaju primjenu grafičkih, statističkih, matematičkih i orijentacijskih vještina (npr. orijentiranje pomoću orijentira, kompasa, geografskih karata). Izvršavanje zadanih obaveza povremeno će se vrednovati opisnom ili brojčanom ocjenom za pojedine teme, nastavne jedinice ili odabrane zadatke s kojima će učenici prethodno biti upoznati sukladno gore navedenim kriterijima. Pri rješavanju zadataka u ranim bilježnicama učenici se mogu koristiti udžbenikom, atlasom i bilježnicom, a po potrebi kod kuće i s informacijsko komunikacijskom tehnologijom (IKT-om). Cilj je razvijanje samostalnosti i redovitosti u radu te korištenje različitih izvora informacija te interpretacija prostornih podataka. Ako se bude vrednovala neka od vještina primjenjuje se isti bodovni prag kao i kod pisanih provjera.

# Skice i zadaci u bilježnici

Tijekom nastavne godine učenici će na nastavnom satu ili za domaću zadaću u bilježnice skicirati pojedine crteže koji prate ishode, tematske karte država, regija ili kontinenata (reljefne, hidrografske, klimatološke, turističke i dr.), dijagrame, zastave (npr. zastave pojedinih država ili u 7. razredu zastave svih država Europe), a povremeno će rješavati i dodatne zadatke i sl. Navedene aktivnosti će se vrednovati prema gore navedenim elementima i kriterijima - primjene grafičkih, statističkih, matematičkih i orijentacijskih vještina.

# Rad u paru ili grupni rad

Učenik tijekom nastavne godine može zajedno s drugim učenikom ili učenicima iz razreda sudjelovati u izvršavanju određenog zadatka, projekta, izrade plakata ili multimedijalne prezentacije na nastavi ili kod kuće, a isti može naknadno prezentirati razrednom odjeljenju sukladno prethodnom dogovoru s nastavnikom. Parove ili grupe će unaprijed odrediti nastavnik. Učenici će za navedeno također povremeno biti vrednovan brojčanom ili opisnom ocjenom prema razrađenim kriterijima za primjene grafičkih, statističkih, matematičkih i orijentacijskih vještina. Učenici koji su zajedno izvršavali određeni zadatak mogu, no ne moraju dobiti istu ocjenu što ovisi o navedenim kriterijima. Također, ako pojedini učenik pokaže iznimne sposobnosti u prezentaciji istih učitelj pojedinog učenika može vrednovati i iz elementa uočavanje pojava i procesa i/ili uporabe zemljovida.

# Vrednovanje i ocjenjivanje učeničkih plakata i/ili prezentacija

Prilikom ocjenjivanja plakata i prezentacije promatra se više kriterija: usvojenost znanja, originalnost i samostalnost u obradi teme, povezivanje gradiva s ostalim nastavnim temama, korištenje dodatnih sadržaja, osmišljenost nastupa, način izlaganja te izgled prezentiranog rada i uključivanje učenika. Učenik prema jasnim uputama izrađuje plakat ili prezentaciju. Za svaki kriterij od učitelja i od drugih učenika dobiva određeni broj bodova te time ostvaruje konačnu ocjenu.

1. **Organizacija materijala** – jasan i pregledan raspored, jednostavno snalaženje, inovativan i stilski
2. **Sadržaj i kvaliteta slika** – prenose poruku, usklađen omjer i boje, prate tekst
3. **Napisani tekst** – kratak, natuknice, citati, bitni pojmovi istaknuti, točni i provjereni podaci, pravopisno točni, jasna poruka => 1-4 natuknice na slajdu
4. **Izlaganje sadržaja** – poznavanje teme, kratko i jasno obrazlaganje, jasna poruka, povezivanje sa sadržajem => od 8 do 10 min
5. **Način predstavljanja** – uvježbano, jasno i razumljivo, privlači pažnju slušatelja, smisleno, bez čitanja s plakata => kartice sa natuknicama
6. **Odgovori** – razumijevanje sadržaja, navode se izvori podataka, interakcija s drugima

Od učitelja – ukupno 24 boda

100% podudaranja – 4 boda

**0 – 10 = 1**

**11 – 14 = 2**

**15 – 20 = 3**

**21 – 24 = 4**

**25 – 28 = 5**

75% podudaranja – 3 boda

50% podudaranja – 2 boda

25% podudaranja – 1 bod

Do 25% podudaranja – 0 bodova

Od učenika - maksimalno 4 boda

# Istraživački rad

*(Napomena: navedeno je okvirno te će se prilagoditi odabranim sadržajima koje će učenici istraživati o čemu će pravovremeno biti upoznati)*

Od učenika 5. i 6. razreda, odnosno u 7. i 8. razredu, se novim kurikulumom jednom u dvije godine traži izvođenje istraživačkog rada te će za isti biti vrednovan formativno i/ili sumativno. Kroz istraživački rad učenik će proći kroz sedam glavnih etapa: odabir teme, odabir metoda rada i literature, postavljanje hipoteze, izrada koncepta rada, istraživanje teme, pisanje samog rada te njegovo predstavljanje.

# ELEMENTI, OBLICI I KRITERIJI VREDNOVANJA I OCJENJIVANJA U NASTAVI GEOGRAFIJE ZA UČENIKE S POSEBNIM ODGOJNO OBRAZOVNIM POTREBAMA

Sukladno *Pravilniku o osnovnoškolskom odgoju i obrazovanju učenika s teškoćama u razvoju* učenik s posebnim potrebama svladava nastavni program prema utvrđenoj razini teškoće, odnosno prema redovnom nastavnom programu uz primjenu individualiziranih postupaka ili prema prilagođenom programu. Prilagođeni program iz članka 4. ovog Pravilnika je program primjeren osnovnim karakteristikama teškoće u djeteta, a u pravilu pretpostavlja smanjivanje intenziteta i ekstenziteta pri izboru nastavnih sadržaja obogaćenih specifičnim metodama, sredstvima i pomagalima. Prilagođeni program izrađuje učitelj u suradnji sa stručnom službom. Ispitivanje, kao i ostali postupci, ovisi o učenikovim sposobnostima i mogućnostima i mogućim načinima komuniciranja i izražavanja (usmeno, pismeno, gestovno, izradbom nekog rada i sl.). Načini i oblici provjeravanja te elementi i kriteriji ocjenjivanja učenika s posebnim odgojno-obrazovnim potrebama sukladni su elementima i kriterijima ocjenjivanja učenika po redovitom programu, ali će biti primjereni svakom učeniku i njegovim specifičnostima. Djelovat će afirmativno i poticajno na učenike, kako bi kvalitetno iskoristili očuvane sposobnosti i razvili nove. Provjere su sastavljene sukladno njihovim sposobnostima i vrednuju se ovisno o razini koju je učenik postigao.

Ocjenjivanje i vrednovanje usklađeno je s aktualnim *Pravilnikom o načinima, postupcima i elementima vrednovanja i ocjenjivanja učenika u osnovnoj i srednjoj školi.*

Ocjenjivanje se vrši kroz tri elementa: geografska znanja, geografske istraživanje i vještine te kartografska pismenost. Sve komponentne praćenja i vrednovanja učenika koji rade po posebnom programu iste su kao i za one koji rade po redovitom programu uz napomenu da su sadržaj i opseg prilagođeni takvim učenicima (naravno, s tendencijom nagrađivanja uspjeha u svrhu poticanja daljnjeg rada i zanimanja za nastavni predmet Geografija).

**ZAKLJUČNA OCJENA**

Zaključna ocjenaproizlazi iz **sva tri elementa vrednovanja naučenoga**. Određuje se na temelju usvojenosti odgojno-obrazovnih ishoda, uz uvažavanje pokazatelja o učenikovu učenju i napredovanju koje treba kontinuirano bilježiti i obrazlagati baš kao i brojčane ocjene. Za utvrđivanje zaključne ocjene rabi se ljestvica školskih ocjena od 1 (nedovoljan) do 5 (odličan).

Prema Pravilniku o načinima, postupcima i elementima vrednovanja u OŠ i SŠ  **zaključna ocjena iz nastavnoga predmeta geografija na kraju nastavne godine ne mora proizlaziti iz aritmetičke sredine upisanih ocjena.**

Učenik koji nije zadovoljio jednu ili više određenih cjelina, a ishodi su potrebni za savladavanje gradiva u sljedećem razredu **može se uputiti na Dopunski rad** kako bi savladao određene potrebne ishode.